b"\n_START_ARTICLE_\nJustin Bieber\n_START_SECTION_\nZgodnje \xc5\xbeivljenje\n_START_PARAGRAPH_\nJustin Drew Bieber se je rodil v Londonu, Ontario, Kanada in odra\xc5\xa1\xc4\x8dal v Stratfordu, Ontario. Njegova mama, Pattie Mallette, je bila v \xc4\x8dasu, ko je zanosila, stara osemnajst let. Malletteova, ki je delala v pisarnah za nizko pla\xc4\x8do, je Justina vzgojila kot samohranilka. Justin ohranja stike s svojim o\xc4\x8detom, Jeremyjem Bieberjem. Med odra\xc5\xa1\xc4\x8danjem se je Justin Bieber sam nau\xc4\x8dil igrati na kitaro, trobento, bobne in klavir. Zgodaj leta 2007 je Justin Bieber pri dvanajstih letih zapel Ne-Yojevo pesem So Sick za lokalno pevsko tekmovanje v Stratfordu in dosegel drugo mesto. Njegova mama je posnetek njegovegaa nastopa objavila na YouTube, da bi ga lahko videli njegovi prijatelji in dru\xc5\xbeina. Nato je nadaljevala z objavljanjem novih posnetkov in tako je rasla tudi Justinova popularnost.\n_START_SECTION_\n2008: Odkritje\n_START_PARAGRAPH_\nMed iskanjem videospotov raznih pevcev je Scooter Braun, nekdanji izvr\xc5\xa1ni trgovec podjetja So So Def, na enega izmed videov Justina Biebra iz leta 2007 kliknil po nesre\xc4\x8di. Braun je izsledil kraj, kjer je Justin Bieber nastopil s pesmijo in nazadnje vzpostavil stik z Justinovo mamo Pattie Mallette. Malletteovi vse skupaj ni bilo preve\xc4\x8d v\xc5\xa1e\xc4\x8d; spomnila se je, da je molila: Bog, podarila sem ga tebi. Lahko bi mi poslal kristjana, kr\xc5\xa1\xc4\x8dansko zalo\xc5\xbebo! Teden po tem, ko je priletel v Atlanto, je Justin pel za R&B pevca Usherja. Justin Bieber je kmalu za tem podpisal pogodbo z zalo\xc5\xbebo Raymond Braun Media Group (RBMG), podjetjem Usherja in Brauna. Tudi Justin Timberlake naj bi po poro\xc4\x8dilih \xc5\xbeelel podpisati pogodbo z Bieberjem, vendar tega nazadnje ni naredil. Usher je nato uredil avdicijo za Bieberja z Antoniom L.A. Reidom iz zalo\xc5\xbebe Island Def Jam Music Group, nato pa je Justin Bieber oktobra 2008 podpisal pogodbo z zalo\xc5\xbebo Island Records, s \xc4\x8dimer je imel Justin Bieber podpisano pogodbo z dvema zalo\xc5\xbebama, RBMG in Island Records. Pri tisti to\xc4\x8dki se je Justin Bieber preselil v Atlanto, kjer \xc5\xbeivita tudi Usher in Braun, ter za\xc4\x8del s kariero. Braun je postal njegov mened\xc5\xbeer.\n_START_SECTION_\n2009 \xe2\x80\x93 2010: EP My World in My World 2.0\n_START_PARAGRAPH_\nNjegov prvi singl, One Time, je na radijih iz\xc5\xa1el, ko je Justin Bieber \xc5\xa1e vedno snemal pesmi za svoj prvi album. Pesem je dosegla dvanajsto mesto na lestvici Canadian Hot 100 v prvem tednu od izdaje, julija 2009 in kasneje dosegel sedemnajsto mesto na lestvici Billboard Hot 100. Jeseni 2009 je Justin Bieber za\xc4\x8del u\xc5\xbeivati mednarodni uspeh. Pesem je prejela platninasto certifikacijo v Kanadi in Zdru\xc5\xbeenih dr\xc5\xbeavah Amerike ter zlato certifikacijo v Avstraliji in na Novi Zelandiji. Njegov prvi album, EP My World, je iz\xc5\xa1el 17. novembra 2009. Trije zaporedni singli, One Less Lonely Girl, Love Me in Favorite Girl, so ekskluzivno iz\xc5\xa1li preko trgovine iTunes store in se vsi uvrstili med prvih \xc5\xa1tirideset pesmi na lestvici Billboard Hot 100. Pesem One Less Lonely Girl je iz\xc5\xa1la tudi preko radia in se uvrstila med prvih petnajst pesmi na glasbenih lestvicah v Kanadi in Zdru\xc5\xbeenih dr\xc5\xbeavah Amerike ter kasneje prejela zlato certifikacijo. EP My World je kasneje prejel platninasto certifikacijo v Zdru\xc5\xbeenih dr\xc5\xbeavah Amerike in Kanadi ter srebrno certifikacijo v Veliki Britaniji. Za promocijo albuma je Justin Bieber v \xc5\xbeivo nastopal v ve\xc4\x8d oddajah, kot so mtvU-jeva VMA 09 Tour, evropejski program The Dome, YTV-jevi The Next Star in v The Today Show, The Wendy Williams Show, Lopez Tonight, The Ellen DeGeneres Show, It's On with Alexa Chung, Good Morning America, Chelsea Lately ter v BET-ovi 106 & Park, kjer se je pojavil skupaj z Rihanno. Justin Bieber je pozno leta 2009 igral tudi v eni epizodi televizijske serije True Jackson, VP._NEWLINE_Justin Bieber je s Steviejevo Wonderjevo pesmijo Someday at Christmas nastopil za ameri\xc5\xa1kega predsednika Baracka Obamo in prvo \xc5\xbeeno, Michelle Obama na prireditvi Christmas in Washington, ki je iz\xc5\xa1la 20. decembra 2009 na kanalu TNT. Justin Bieber je 31. decembra 2009 nastopil na prireditvi Dick Clark's New Year's Rockin' Eve with Ryan Seacrest. Justin Bieber je nastopil na 52. podelitvi Grammyjev 31. januarja 2010. Povabljen je bil za to, da bi prevzel vlogo enega izmed vokalistov v pesmi We Are The World v odziv za potres na Haitiju leta 2010. Justin Bieber je v pesmi zapel kitico, ki jo je v originalni verziji pel Lionel Richie. 12. marca 2010 so mladi kanadski glasbeniki, poznani pod imenom Young Artists for Haiti posneli verzijo K'naanove pesmi Wavin' Flag. Tudi Justin Bieber je nastopal v pesmi in sicer je zapel zadnjo kitico._NEWLINE_Pesem Baby, glavni singl iz njegovega albuma My World 2.0, v kateri poje tudi Ludacris, je iz\xc5\xa1la v januarju 2010 in postala velika uspe\xc5\xa1nica, ki je dosegla peto mesto v Zdru\xc5\xbeenih dr\xc5\xbeavah Amerike in se v sedmih tujih dr\xc5\xbeavah uvrstila med najbolj\xc5\xa1ih deset pesmi. Dva digitalna singla, Never Let You Go in U Smile, sta se uvrstila med prvih trideset pesmi na lestvici U.S. Billboard Hot 100 in med prvih dvajset v Kanadi. Po mnenju kritika revije Metacritic, je album v glavnem dobil pozitivne ocene. Album se je uvrstil na prvo mesto na lestvici U.S. Billboard 200. To ga je naredilo za najmlaj\xc5\xa1ega mo\xc5\xa1kega ustvarjalca, ki se je kdaj pojavil na vrhu te lestvice vse od leta 1963, ko je to uspelo Stevieju Wonderju. Album My World 2.0 je pristal na prvem mestu lestvic Canadian Albums Chart, Irish Albums Chart, Australian Albums Chart inNew Zealand Albums Chart ter se uvrstil med prvih deset albumov na lestvici v petnajstih drugih dr\xc5\xbeavah. Da bi promoviral album se je Justin Bieber pojavil in/ali nastopil na oddajah, kot so The View, American Idol, Nightline, The Late Show with David Letterman, The Dome in 106 and Park. 10. aprila 2010 je bil tudi glasbeni gost v oddaji Saturday Night Live. 4. julija 2010 je Justin Bieber nastopil na Macyjevi \xc4\x8detrti prireditvi julijskega spektakla z ognjemeti v New Yorku. Drugi singl iz albuma, My World 2.0, Somebody to Love, je iz\xc5\xa1el aprila leta 2010, remix pa je vklju\xc4\x8deval Biebrovega mentorja, Usherja. V juniju 2010 je pesem dosegla petnajsto mesto na lestvici Billboard Hot 100.\n_START_SECTION_\n2010 - danes: Turneja My World Tour in delo na drugem glasbenem albumu\n_START_PARAGRAPH_\n23. junija 2010 je Justin Bieber za\xc4\x8del s svojo prvo samostojno turnejo in sicer v Hartfordu, Connecticut, da bi promoviral EP My World in album My World 2.0. Turneja se je imenovala My World Tour in se bo kon\xc4\x8dala v decembru leta 2010. V juliju 2010 je Justin Bieber uradno postal najbolj iskana slavna oseba na internetu. Istega meseca je videospot njegove pesmi Baby prehitel videospot za pesem Bad Romance Lady Gaga in postal najve\xc4\x8dkrat ogledan video na YouTubeu vseh \xc4\x8dasov._NEWLINE_Justin Bieber je na svojem drugem glasbenem albumu za\xc4\x8del delati v juliju 2010 v New Yorku. Zaradi mutiranja je dobil globlji glas kot ga je imel, ko je snemal svoj prvi album. V aprilu 2010 je pevec govoril o spremembi svojega glasu: Mutiram. Kot vsak najstnik se soo\xc4\x8dam s tem in imam najbolj\xc5\xa1ega u\xc4\x8ditelja petja na svetu. [...] Nekaterih tonov na pesmi 'Baby' ne morem ve\xc4\x8d zapeti. Zdaj moram peti v ni\xc5\xbejih legah. Britanski pevec in tekstopisec Taio Cruz je v juliju 2010 potrdil, da pi\xc5\xa1e pesmi za naslednji glasbeni album. Hip-hop producent Dr. Dre je produciral dve pesmi z Bieberjem v juliju 2010, vendar se \xc5\xa1e ne ve, \xc4\x8de sta bili posneti za album, ki naj bi iz\xc5\xa1el v letu 2011._NEWLINE_Justin Bieber je zaigral v CBS-jevi televizijski seriji Na kraju zlo\xc4\x8dina v epizodi, ki je bila predvajana 23. septembra 2010. Justin Bieber je zaigral tudi v 3-D filmu o sebi, ki ga je re\xc5\xbeiral Jon Chu, re\xc5\xbeiser filma Odple\xc5\xa1i svoje sanje, in je pri\xc5\xa1el v kinematografe leta 2011.\n_START_SECTION_\nJavna podoba\n_START_PARAGRAPH_\nPo mnenju Jana Hoffmana iz revije The New York Times, Bieber ilustrira dvoreznost YouTubea. Dolgo pred izzidom EP-ja My World, sredi novembra, so videi iz YouTubea pritegnili milijone gledalcev. Braun je prepoznal nrvarnost. Ko je Justin Bieber priletel k njemu v Atlanto, je Braun njegov uspeh najprej nameraval graditi na podlagi YouTubea in Bieber je posnel \xc5\xa1e ve\xc4\x8d videov in jih objavil na YouTubeu. Dejal sem: 'Justin poje, kot da ni nikogar v sobi. Ampak ne uporabimo dragih kamer.' Prepustili bomo otrokom, naj oni opravijo delo, tako da bodo \xc4\x8dutili, da je zares njihov, se spominja Braun. Justin Bieber je \xc5\xa1e naprej objavljal svoje posnetke na YouTubeu in si odprl ra\xc4\x8dun na Twitterju, s \xc4\x8dimer je lahko redno komuniciral z obo\xc5\xbeevalci; avgusta 2010 so poro\xc4\x8dali, da njegov ra\xc4\x8dun obiskuje ve\xc4\x8d kot 4,5 milijonov obo\xc5\xbeevalcev. Na\xc4\x8drti slu\xc5\xbeijo tudi za tr\xc5\xbeenje; videospot za pesem One Time, na primer, se je tam za\xc4\x8del prodajati kmalu za tem, ko so ga objavili na YouTubeu._NEWLINE_Usher je komentiral, da sta bila z Justinom Bieberjem sicer oba enake starosti, ko sta podpisala pogodbo z zalo\xc5\xbebo, vendar sem se imel jaz mo\xc5\xbenost privajati na svoj uspeh, medtem ko se je Bieberju zgodilo hipoma. Rezultat tega je, da ga Usher, Braun, njegov telesni stra\xc5\xbear Kenny in ostali odrasli okoli njega u\xc4\x8dijo, kako se soo\xc4\x8dati s slavo in upravljati z javno podobo. Potem, ko je podpisal pogodbo z Justinom Bieberjem, je Usher enega izmed svojih biv\xc5\xa1ih asistentov, Ryana Gooda, imenoval za njegovega cestnega mened\xc5\xbeerja in stilista. Ryan Good, ki so ga neko\xc4\x8d imenovali za Bieberjevega trenerja za \xc5\xa1opirjenje, ki je ustvaril njegov uli\xc4\x8dni videz za pevca, ki ga sestavljajo kape za bejzbol, jopice s kapuco, pasje verige in neokusne superge. Amy Kaufman iz revije The Los Angeles Times je napisala: \xc4\x8ceprav je izdelek srednjerazrednega primestnika, vzgojenega v Stratfordu, Ontario, je Bieberjev na\xc4\x8din vzgoje in govora ('Kako gre?' ali 'Je kot, saj veste, karkol' \xc5\xbee') ka\xc5\xbeeta, da posnema svoje najljub\xc5\xa1e raperje._NEWLINE_O Justinu Bieberju pogosto pi\xc5\xa1ejo v najstni\xc5\xa1kih revijah, kot na primer Tiger Beat in je ve\xc4\x8dkrat ozna\xc4\x8den za najstni\xc5\xa1kega lomilca src.\n_START_SECTION_\nProblemi s kontroliranjem gne\xc4\x8de\n_START_PARAGRAPH_\nBieberjeva popularnost je povzro\xc4\x8dila pomisleke glede varnosti. Med promocijo EP-ja My World naj bi Justin Bieber nastopil na Long Islandu, New York v nakupovalnem centru Roosevelt Field Mall, vendar so nastop morali odpovedati. Dogodka se ni moglo ve\xc4\x8d nadzorovati in na koncert so morali poklicati petintrideset policijskih enot iz Nassau Countyja in Garden Cityja. Mnogi obo\xc5\xbeevalci so se la\xc5\xbeje po\xc5\xa1kodovali. Policija je aretirala vi\xc5\xa1jega podpredsednika zalo\xc5\xbebe Island Records, Jamesa A. Roppa, ki naj bi po poro\xc4\x8dilih oviral policijska prizadevanja za nadziranje mno\xc5\xbeice s tem, da ni pravo\xc4\x8dasno sporo\xc4\x8dil navodila policije na Twitterju. James Roppo nazadnje ni bil spoznan za krivega. 24. marca 2010 je bil aretiran mened\xc5\xbeer Justina Bieberja, Scooter Braun, je bil aretiran zaradi nepremi\xc5\xa1ljenega ogro\xc5\xbeanja druge stopnje in zaradi kazenske neprijetnosti v zvezi z nesre\xc4\x8do. Braun ni bil spoznan za krivega za nobeno izmed obto\xc5\xbeb in kasneje so ga izpustili.._NEWLINE_26. aprila 2010 je avstralska policija ukinila reden promocijski nastop, saj se je skupina deklet ponesre\xc4\x8dila v gne\xc4\x8di. Bieber je kasneje zapel tri pesmi za oddajo na kanalu Channel Seven, Sunrise. V sporo\xc4\x8dilu, ki ga je Justin Bieber po nesre\xc4\x8di objavil na Twitterju, je napisal: Naj vam tole razjasnim ... jaz ne odpovem. Sporo\xc4\x8dilo se je nadaljevalo: To jutro sem se zbudil in povedali so mi, da je policija odpovedala koncert zaradi varnostnih razlogov. Sem zelo vesel dobrodo\xc5\xa1lice in ljubezni po svetu, vendar si \xc5\xbeelim, da bi moji obo\xc5\xbeevalci vedeli, da je varnost na prvem mestu. Na koncu dne vam vsem \xc5\xbeelim, da u\xc5\xbeivate v glasbi.\n_START_SECTION_\nTar\xc4\x8da kritik in potegav\xc5\xa1\xc4\x8din\n_START_PARAGRAPH_\nOb Justina Biebra se ve\xc4\x8dkrat obregajo, ker naj bi izgledal mlaj\xc5\xa1i, kot ve\xc4\x8dina njegovih vrstnikov, zaradi njegovega \xc5\xbeenstvenega videza, njegove teen pop glasbe, njegove javne podobe in medijske pozornosti, ki jo u\xc5\xbeiva. Bil je tar\xc4\x8da posmeha internetnih blogerjev in raznih internetnih forumov - ve\xc4\x8dkrat so se mu posmehovali \xc4\x8dlani foruma 4chan, YouTubea in ve\xc4\x8d skupin na Facebooku. Del posmehovanja je bila tudi kampanja, imenovana Sifilis Justina Bieberja, ki je bila ena izmed desetih najbolj iskani spletnih strani; mnogi njegovi posnetki, objavljeni na YouTubeu, so bili spremenjeni tako, da so uporabnike, ki so jih odprli, preusmerili na razne strani za odrasle ali pa se je pojavilo sporo\xc4\x8dilo, da je bil Justin Bieber ubit v prometni nesre\xc4\x8di; njegovo fotografijo na spletni strani Last.fm so predelali v pornografsko; za\xc4\x8dele so kro\xc5\xbeiti tudi govorice, da je Bieber umrl, se pridru\xc5\xbeil kultu ali celo, da so njegovi mami ponudili $550.000 za to, da bi za revijo Playboy pozirala gola - nobena izmed govoric ni bila resni\xc4\x8dna. Vse to je prisililo prizadeta podjetja k temu, da so obnovila varnostne protokole, da bi popravile \xc5\xa1kodo in celo Justin Bieber sam je preko Twitterja objavil sporo\xc4\x8dilo, v katerem je povedal, da je \xc5\xa1e vedno \xc5\xbeiv in da so bile govorice o njegovi mami samo poskus, da bi me iztr\xc5\xbeili in me javnosti predstavili kot \xc4\x8duda\xc5\xa1kega._NEWLINE_Najbolj opazna je bila kampanja, preko katere naj bi Justin Bieber odpotoval v Severno Korejo, da bi nastopil na koncertu, ki je bil del njegove turneje poimenovane My World Tour. To kampanjo je spro\xc5\xbeilo nekaj uporabnikov foruma 4chan, ki so za to dr\xc5\xbeavo glasovali na spletni strani turneje; drugo mesto je zasedel Izrael, za katerega so glasovali Izraelci, ki so se \xc5\xbeeleli udele\xc5\xbeiti turneje. Obstajala je precej\xc5\xa1nja verjetnost, da bi guverner Severne Koreje pustil nastopiti v dr\xc5\xbeavi ali organizirati koncert in vstopiti v dr\xc5\xbeavo. Universal Music Group je zanikala, da je vpletena v anketo, ki je postala tar\xc4\x8da spletnih potegav\xc5\xa1\xc4\x8din. UMG-jev tiskovni predstavnik je BBC News povedal, da je bila vse skupaj \xc5\xa1ala, kasneje pa zadeve ni ve\xc4\x8d komentiral._NEWLINE_Pojasnila zakaj je Justin Bieber tar\xc4\x8da raznih potegav\xc5\xa1\xc4\x8din in kritik vklju\xc4\x8dujejo tako njegov uspeh pri mladih letih in njegovo podobo; Nick Collins iz revije The Daily Telegraph je, na primer, napisal: Zdi se, da je Bieberjeva podoba zaradi stavke \xc5\xa1e posebej slabo kon\xc4\x8dala s kritikami preko interneta, komentiranjem njegove mladosti, njegovih teen-pop pesmi, njegove podobe lomilca src najstni\xc5\xa1kih deklet in njegovega govora."